stanford-oval/wikipedia huggingface dataset:
ChatGPT
פריצות

ChatGPT מנסה לדחות שאילתות שעלולות להפר את מדיניות התוכן שלה. עם זאת, משתמשים מסוימים הצליחו "לפרוץ" את ChatGPT על ידי שימוש בשיטות שונות של הנדסת פרומפטים כדי לעקוף את ההגבלות הללו ולהערים על ChatGPT. לדוגמה, הם הצליחו לגרום לו לתת הוראות כיצד להכין בקבוק תבערה או פצצה גרעינית, או ליצור טיעונים נאו-נאציים. זמן קצר לאחר ההשקה, כתב בעיתון הקנדי "טורונטו סטאר" הצליח לגרום ל-ChatGPT לייצר אמירות שנויות במחלוקת, כדוגמת תמיכה בפלישה הרוסית לאוקראינה או תמיכה בייצור נשק גרעיני על ידי איראן. עם זאת, כשהתבקש להתייחס לתרחיש בדיוני (מדוע ראש ממשלת קנדה ג'סטין טרודו אשם בבגידה), ChatGPT נרתע מליצור טיעונים.
תביעות משפטיות

בחודש אפריל 2023 הוגשה בקשה לאישור תובענה ייצוגית נגד חברת OpenAI בבית המשפט המחוזי בלוד, בטענה כי תוכנת ChatGPT פוגעת בפרטיות המשתמשים, אוספת עליהם מידע בניגוד לדין, תוך כדי שימוש במידע הנאסף על המשתמשים ובפרט משתמשים קטינים ואי רישום מאגר מידע.
בדצמבר 2023 הניו יורק טיימס הגיש תביעה כנגד OpenAI בגין שימוש בטקסטים שלו והפרת זכויות יוצרים.
ראו גם

אתיקה של בינה מלאכותית
מבחן טיורינג
עוזר וירטואלי
ג'ודיצרטופס

| ג'ודיצרטופס |
| --- | --- |

תקופה
קרטיקון עליון, 78 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: Judiceratops
מין:: Judiceratops tigris
שם מדעי
 Judiceratops ‏ניקולס לונגריץ', 2013

ג'ודיצרטופס (שם מדעי: Judiceratops) הוא סוג של דינוזאור ממשפחת הצרטופסיים - הדינוזאורים בעלי הקרניים - שהתקיים בתקופת הקרטיקון בגיל הקמפן כ-78 מיליון שנה לפני זמננו. פירוש השם הוא "פנים בעלי קרניים של ג'ודית" (צראט/קראט κερατ - קרן, אופס ωψ - פנים) על שם תצורת נהר ג'ודית במונטנה בה נתגלה. שם המין tigris הוא בדיחה פנימית ורומז לקמע של אוניברסיטת פרינסטון בה למדו מגליו. הוא תואר וסווג מדעית ב-2013 על ידי ניקולס לונגריץ'.
ג'ודיצרטופס חי בקרטיקון העליון בקמפן באמריקה הצפונית ושרידיו התגלו במונטנה שבארצות הברית. הוא ידוע ממאובן שמספרו הקטלוגי הוא YPM VPPU 022404 הכולל גולגולת לא שלמה. הוא נחשב לאחד הכסמוזאורים הקדומים ביותר.
ג'ודיצרטופס היה שייך לכסמוזאורים. הוא היה בעל שתי קרניים ארוכות מעל אזור הגבות שהתעקלו כלפי מעלה, וקרן אף בינונית-קצרה. העטרה שלו הייתה ארוכה עם שפה עליונה מעוגלת, והיו בה שני "חלונות" בעצם שיצרו שקעים מכוסי עור צבעוני. מצדיה בלטו בליטות מחודדות גדולות ואילו בשפתה העליונה הבליטות היו קטנות יותר. קצות עצמות הלחיים שלו, ה-epijugal, היו מחודדות וארוכות.
כמו שאר הצרטופסיים הוא היה דינוזאור צמחוני שהלך על ארבע.
הערות שוליים

↑  Nicholas R. Longrich, Judiceratops tigris, a New Horned Dinosaur from the Middle Campanian Judith River Formation of Montana, Bulletin of the Peabody Museum of Natural History 54, 2013/04, עמ' 51–65 doi: 10.3374/014.054.0103
מרקוריצרטופס

| מרקוריצרטופס |
| --- | --- |

תקופה
קרטיקון עליון, 77 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: מרקוריצרטופס
מינים
 Mercuriceratops gemini
שם מדעי
 Mercuriceratops ‏מייקל ריאן ועמיתיו, 2014

איור של מרקוריצרטופסים
מרקוריצרטופס (שם מדעי: Mercuriceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-77 מיליון שנה לפני זמננו. פירוש השם הוא "פנים בעלי קרניים של מרקורי" (צראט/קראט κερατ - קרן, אופס ωψ - פנים). שם זה ניתן לו על ידי מגלו בגלל שמבנה העטרה שלו כלל מעין "כנפיים" שהזכירו את הקסדה המכונפת של האל הרומי מרקורי (הגרסה הרומית להרמס). הוא תואר וסווג מדעית ב-2014. הוא ידוע משתי גולגולות חלקיות.
מרקוריצרטופס חי בקרטיקון העליון בקמפן באמריקה הצפונית ושרידיו התגלו במונטנה שבארצות הברית (בתצורת נהר ג'ודית) ובאלברטה, קנדה (הפארק הפרובינציאלי דינוזאור). הוא היה דינוזאור צמחוני שהלך על ארבע. מעריכים שאורכו היה כ-6 מטר ומשקלו כ-2 טון.
מרקוריצרטופס היה שייך לתת-המשפחה כסמוזאורים. הוא היה בעל 3 קרניים: 2 קרניים ארוכות-בינוניות מעל אזור הגבות וקרן קצרה מעל האף. העטרה שלו הייתה ייחודית: בחלקה האחורי היא הייתה ארוכה ובעלת "חלונות" בעצם שכוסו בעור כמו בכסמוזאורוס אך בחלקה הקדמי, משני צידי הלחיים היו מבני עצם מוצק שהזכירו בצורתם כנפיים, כמו הכנפיים שעיטרו קסדות של לוחמים בעת העתיקה (ומכאן שמו). מבנה ייחודי זה שימש לתצוגה, כנראה כדי לחזר אחרי נקבות ולזיהוי תוך-מיני.
הערות שוליים

מרקוריצרטופס, באתר האנציקלופדיה של החיים (באנגלית)
Ryan, M. J.; Evans, D. C.; Currie, P. J.; Loewen, M. A. (2014). "A new chasmosaurine from northern Laramidia expands frill disparity in ceratopsid dinosaurs". Naturwissenschaften
New horned dinosaur reveals unique wing-shaped headgear, אתר Phys.org,‏ 18 ביוני 2014
סער פדידה

סער פדידה (נולד ב-4 בינואר 1997) הוא כדורגלן ישראלי המשחק בעמדת הקשר ההתקפי במכבי בני ריינה.
ביוגרפיה

פדידה גדל בשכונת ורדיה בחיפה והחל את דרכו במחלקת הילדים של מכבי חיפה, לאורך שנותיו במחלקה היה דומיננטי בקבוצותיו ושיחק עם שחקנים כמו ירדן כהן ומוחמד עוואד. בעונת 2015/2016 עבר פדידה למחלקת הנוער של הפועל חיפה. שנה לאחר מכן, ב-31 ביולי 2016 ערך את הופעת הבכורה שלו בקבוצה הבוגרת, כשנכנס כמחליף במשחק גביע הטוטו נגד בני סכנין שנגמר בתוצאה 2–2. את הופעת הבכורה שלו בליגה עשה פדידה ב-29 באוקטובר של אותה שנה. במהלך אותה עונה ערך עשר הופעות בקבוצה הבוגרת ולסירוגין שיחק גם בקבוצת הנוער בה כבש שישה שערים והיה אחד השחקנים הדומיננטיים בקבוצה. בעונת 2017/2018 שיחק תשעה משחקים אך בכולם עלה מהספסל, מלבד משחק אחד, ב-21 במאי 2018 מול בית"ר ירושלים שהסתיים בתוצאה 1–1 והיה למשחק האחרון של הקבוצה באותה העונה. במהלך אותה עונה זכה פדידה עם הפועל חיפה בגביע המדינה.
ב-30 באוגוסט 2018 הושאל להפועל ראשון לציון מהליגה הלאומית, לא לפני שלקח את תואר אלוף האלופים מוקדם יותר באותה עונה עם הפועל חיפה אף על פי שלא שותף באותו המשחק נגד הפועל באר שבע. גם בראשון לציון שימש בעיקר כשחקן מחליף ולא הצליח לבלוט.
בינואר 2019, לאחר חצי עונה בלבד, חזר להפועל חיפה אך לא קיבל הזדמנויות לשחק עד תום העונה. עונת 2019/2020 הייתה עונת הפריצה של פדידה כאשר בחודש דצמבר, בעקבות פציעות של שחקני הרכב, החל לשחק בקביעות בהרכב. ב-11 בינואר 2020 הבקיע את שער הבכורה בקריירת הבוגרים שלו, שער ניצחון במשחק נגד מועדון ספורט אשדוד שהסתיים בתוצאה 0–1. בהמשך העונה כבש שער נוסף ושותף ב-16 משחקים לפני שמגפת הקורונה עצרה את העונה.
ב-11 ביולי 2022 חתם בהפועל חדרה.
ב- 11 ביוני 2023 חתם באולימפיה ליובליאנה אלופת סלובניה.
ב-24 ביוני 2024 חזר לישראל וחתם במכבי בני ריינה.
תארים

גביע המדינה: 2017/2018
אלוף האלופים: 2018
הערות שוליים

↑  יגאל גולדשטיין, ‏בית חדש: סער פדידה חתם בהפועל חדרה, באתר ערוץ הספורט, 11 ביולי 2022
↑  דורון בן דור, ‏יוצא לחו"ל: פדידה חתם באולימפיה לובליאנה, באתר ONE‏, 11 ביוני 2023
↑  דורון בן דור, ‏חיזוק למימר: סער פדידה חתם לשנתיים בריינה, באתר ONE‏, 24 ביוני 2024
צנטרוזאורוס

| צנטרוזאורוס |
| --- | --- |
   
תקופה
קרטיקון עליון, 76.5–75.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: צנטרוזאורוס
מינים
 C. apertus
שם מדעי
 Centrosaurus ‏לם, 1904

בהשוואה לאדם
צנטרוזאורוס (שם מדעי: Centrosaurus; מילולית: "לטאה מחודדת") הוא סוג של דינוזאור ממשפחת הצרטופסיים - הדינוזאורים בעלי הקרניים. הצנטרוזאורוס חי באמריקה הצפונית בקרטיקון העליון. שרידיו נתגלו בפארק הפרובינציאלי דינוזאור שבאלברטה, קנדה. שמו מתייחס לקרניים או הזיזים שבלטו מעטרתו. על שמו נקראת תת-המשפחה צנטרוזאורים.
תיאור ומאפיינים

הצנטרוזאורוס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת חלונות בעצם שמקצהה העליון בלטו שני זיזים קצרים שהזדקרו כלפי מעלה ושני זיזים ארוכים יותר שהתעקלו כלפי מטה. לצנטרוזאורוס היו קרני גבה מנוונת אך קרן אף ארוכה יחסית, שלעיתים הייתה מעוקלת (או קדימה או אחורה).
אורכו היה כ-6 מטר ומשקלו כ-3 טון.
הצנטרוזאורוס היה צמחוני וניזון מצמחייה נמוכה. פיו המצויד במקור חזק וסוללת שיניים חותכות יכול היה לטפל גם בצמחייה קשה. הצנטרוזאורוס חי בעדרים ובאחד המקרים מצאו הפלאונטולוגים עדר שלם שנקבר והתאבן, כנראה כאשר ניסה לחצות נהר שלבסוף הציף אותם וגרם להם לטבוע. אף שקרן האף הייתה יכולה לשמש כהגנה כנגד טורפים, נראה שעיקר שימושיה ושימוש העטרה היה לצרכים חברתיים בתוך העדר, כגון זיהוי בין-מיני או כדי לחזר אחרי בנות זוג.
בין המאובנים של צנטרוזאורוס נמצאה גם טביעת עור, כלומר: מעין "הדפס" או "תגליף" שהשאיר העור באבן וחושף את המרקם של העור. מממצא זה, שציונו הוא AMNH 5427, עולה שלצרטופסיים, ולצנטרוזאורוס בפרט, היה עור מכוסה קשקשים האופייני לזוחלים.
גילוי

המאובנים הראשונים של צנטרוזאורוס נתגלו לראשונה על ידי הפלאונטולוג לורנס למבה במצע שנחשף בנהר רד דיר שבאלברטה, קנדה. מאוחר יותר נמצא מצע עצמות ענק בפארק הפרובינציאלי דינוזאור (גם באלברטה) ובו אלפי עצמות של מספר רב של פרטים, במצבי שימור שונים, שאף כללו שלדים שלמים. המדענים שיערו שריכוז כזה של עצמות מעיד שהצנטרוזאורוס חי בעדרים גדולים ושמצע העצמות הענק נוצר כאשר עדר כזה ניסה לחצות נהר שהוצף והטביע כמעט את כולם. מאוחר יותר נתגלה מצע עצמות גדול יותר, וכנראה הגדול ביותר שנתגלה אי-פעם, ליד העיר הילדה שבאלברטה.
ב-2012 הועבר המין Centrosaurus brinkmani לסוג טקסונומי חדש קורונוזאורוס Coronosaurus brinkmani.
בתרבות

הצנטרוזאורוס מופיע בסדרה הכוכב דינוזאור שם נראים עדרים שנודדים ובמהלך סופת גשמים העדרים הפכו לפגיעים כך שלהקת דספלטוזאורוסים מצליחה לטרוף כמה פרטים.
בנוסף הצנטרוזאורוס מופיע גם בסדרות פלאווורלד והדינוזאורים! ובסרטים דינוזאור! וכוכב הדינוזאורים.
הוא מופיע גם במשחק פארק היורה 3: בניית פארק.
גלריה

גולגולת של צנטרוזאורוס במוזיאון אונטריו, המראה שרידים של קרני גבה מנוונות
גולגולות של צנטרוזאורוס מסודרת לפי האונטוגניה, כלומר: שלבי הגדילה, מהגיל הצעיר ביותר ועד למבוגר ביותר (בכיוון החצים).
טביעת עור AMNH 5427
איור של צנטרוזאורוס
לקריאה נוספת

סטיב פארקר, The Complete Book of Dinosaurs, הוצאת אפל, 2004 - עמ' 363
גיא חדידה

גיא חדידה (נולד ב-23 ביולי 1995) הוא כדורגלן ישראלי, המשחק בעמדת הקשר ההתקפי במכבי בני ריינה.
קריירת מועדונים

חדידה החל את דרכו במחלקת הילדים של הפועל באר שבע. החל מעונת 2008/2009 החל לשחק כדורגל במחלקת הנוער של הפועל תל אביב.
ב-2 במאי 2015 ערך את הופעת הבכורה שלו בקבוצה הבוגרת של הפועל תל אביב בליגת העל, כשנכנס כמחליף בניצחון 1–2 נגד מכבי נתניה. במהלך אותה עונה ערך שתי הופעות בלבד בקבוצה הבוגרת ולסירוגין שיחק גם בקבוצת הנוער בה היה מלך השערים של הקבוצה עם 13 שערים, מתוכם 12 בליגה.
לקראת עונת 2015/2016 חתם בהפועל ניר רמת השרון מהליגה הלאומית. את משחקו הראשון בקבוצה ערך ב-24 באוגוסט, כשעלה כמחליף בהפסד 2–3 להפועל רמת גן. בהמשך העונה עבר למכבי יבנה מהליגה הלאומית, בה כבש שלושה שערים ב-18 הופעות. בסך הכול שיחק ב-30 משחקים בכל המסגרות בעונת 2015/2016, וכבש חמישה שערים.
ב-13 ביולי 2016 חתם בהפועל כפר סבא ששיחקה בליגת העל. בכפר סבא שימש בעיקר שחקן מחליף, כאשר שיחק 16 משחקים, מתוכם פתח בשלושה, וכבש שער בודד בהפסד 2–3 למכבי חיפה ב-13 בספטמבר. בסיום העונה נשרה הקבוצה לליגה הלאומית. בקיץ נפצע בכתפו ושוחרר מהקבוצה.
את עונת 2017/2018 החל ללא קבוצה, וב-22 בנובמבר 2017 חזר להפועל כפר סבא, מכיוון שכרטיס השחקן שלו היה שייך לקבוצה היה יכול לשחק בה עוד לפני פתיחת חלון העברות של ינואר. לאחר שבעה משחקים שוחרר מהקבוצה וחתם בבית"ר תל אביב רמלה מהליגה הלאומית. בבית"ר תל אביב רמלה היה אחד מעוגני הקבוצה כאשר שיחק ב-16 משחקים, פתח בהרכב בכולם וכבש שלושה שערים.
ב-19 ביולי 2018 חתם לעונה עם אופצייה לשנתיים נוספות בהפועל חיפה מליגת העל. את משחק הבכורה שלו בקבוצה ערך בניצחון של הפועל חיפה 4–5 בפנדלים על הפועל באר שבע, שבסיומה זכתה הקבוצה בתואר אלוף האלופים. בנוסף שיחק עם הפועל חיפה במוקדמות הליגה האירופית, עד להדחתה בסיבוב השלישי על ידי אטאלנטה. ב-10 בדצמבר 2018 כבש את שער הבכורה שלו בקבוצה, בניצחון 0–3 על הפועל רעננה.
את עונת 2019/2020 פתח בהפועל חיפה, כאשר שיחק בכל משחקי גביע הטוטו של הקבוצה ואף עלה כמחליף בשני משחקי ליגה נוספים. ב-2 באוקטובר 2019 חתם במכבי פתח תקווה, ששיחקה באותה עונה בליגה הלאומית.
ב-25 ביוני 2021 חתם בהפועל ירושלים מליגת העל.
ב-19 באוקטובר 2022 חתם במכבי בני ריינה מליגת העל. ב-18 בינואר 2023 חתם בסקיראספור מליגת המשנה הטורקית. אך ב-25 בפברואר 2023 חתם בצ'רנומורץ אודסה מליגת העל האוקראינית.בעקבות רעידת האדמה בטורקיה. ב-6 בפברואר 2024 חתם בזלאגרסגי ט.א. מליגת העל ההונגרית.ב-10 ביוני 2024 חזר לקדנציה שנייה במכבי בני ריינה.
נבחרת ישראל

חדידה זומן לנבחרת נוער ב' של ישראל עד גיל 18, בה שיחק שני משחקים, בהפסד 1–4 לנבחרת נוער ב' של גרמניה ובהפסד 0–2 לנבחרת נוער ב' של סרביה.
חיים אישיים

חדידה הוא בוגר תואר ראשון בחינוך וחברה, עם התמחות בספורט בקריה האקדמית אונו[דרוש מקור][מפני ש...].
תארים

אלוף האלופים: 2018
הערות שוליים

↑  גל ברקן, ‏גיא חדידה ורן קדוש חתמו בהפועל כפר סבא, באתר ONE‏, 13 ביולי 2016
↑  מערכת וואלה! ספורט‏, לאומית: גיא חדידה חתם לשנתיים במכבי פתח תקוה, באתר וואלה, 2 באוקטובר 2019
↑  גיא בן זיו, ‏חדידה, שאבי, שאמי ודראושה חתמו בהפועל ירושלים, באתר ONE‏, 25 ביוני 2021
↑  דורון בן דור, ‏גיא חדידה הצטרף רשמית לריינה, עאבד עדיין פצוע, באתר ONE‏, 19 באוקטובר 2022
1 2  מוטי פשכצקי, ‏גיא חדידה חתם באודסה האוקראינית, באתר ערוץ הספורט, 25 בפברואר 2023
↑  יאיר צוקר, ‏בועטים עם תואר, באתר דבר העובדים בארץ ישראל, 23 בספטמבר 2020
לואיס אנריקה אנדרה

לואיס אנריקה אנדרה רוזה דה סילבה (בפורטוגזית:  Luiz Henrique André Rosa da Silva; ‏נולד ב־2 בינואר 2001), הידוע בפשטות בשם לואיס אנריקה, הוא כדורגלן ברזילאי המשחק בעמדת הקשר בזניט סנקט פטרבורג ובנבחרת ברזיל.
קריירת משחק

לואיס אנריקה הוא יליד העיר הברזילאית פטרופוליס, הממוקמת במדינת ריו דה ז'ניירו. הוא הצטרף לאקדמיית הכדורגל של מועדון פלומיננסה בגיל 11. מאז עונת 2020 היה לשחקן הרכב קבוע בקבוצה הבוגרת. הוא ערך את הופעת הבכורה שלו בסרייה A הברזילאית ב־12 באוגוסט 2020 במשחק מול פלמייראס, כשעלה כמחליף בדקה ה-75. ב-18 באוקטובר 2020, הוא הבקיע את שער הבכורה בכדורגל מקצועני נגד סיארה.
ב-7 בספטמבר 2020, לואיס אנריקה האריך את חוזהו במועדון לתקופה של חמש שנים וב-1 ביולי 2022, המועדון הספרדי ריאל בטיס הודיע על העברתו של אנריקה תמורת 13 מיליון יורו, כולל בונוסים. השחקן חתם על חוזה עד 2028. ב-26 באוגוסט, הוא ערך את הופעת הבכורה שלו בריאל בטיס במשחק הלה ליגה נגד אוסאסונה, כשהחליף את בורחה איגלסיאס. ב-8 בספטמבר הוא ערך את הופעת הבכורה שלו במפעלים האירופיים במשחק שלב הבתים של הליגה האירופית נגד HJK. ב-15 בספטמבר, הוא הבקיע את שערו הראשון במדי ריאל בטיס במשחק שלב הבתים של הליגה האירופית נגד לודוגור הבולגרית.
ב-2 בפברואר 2024, הוא עבר לבוטפוגו הברזילאית תמורת סכום שיא של 20 מיליון יורו בכדורגל ברזילאי וחתם על חוזה לארבע שנים. ב-30 בנובמבר 2024, הוא סייע לבוטפוגו לזכות בגביע ליברטדורס הראשון בתולדות המועדון, כשהבקיע שער מול אתלטיקו מיניירו במשחק האחרון של הטורניר והשיג פנדל, אותו הבקיע אלכס טלס.
בינואר 2025 עבר לזניט סנט פטרבורג מליגת העל הרוסית בכדורגל תמורת כ-32 מיליון יורו. הוא ערך את הופעת הבכורה בליגה הרוסית ב-8 במרץ 2025, במשחק המחזור ה-20 מול פאקל וורונז'.
הערות שוליים

↑  Cria de Xerém, Luiz Henrique encanta Odair no Fluminense e "fura fila" em início no profissional, GloboEsporte.com
↑  "OFICIAL: Real Betis confirma contratação de Luiz Henrique, do Fluminense". TNT Sports (בBrazilian Portuguese). נבדק ב-2025-01-20.
↑  Com provocação a rivais, Botafogo mostra poderio financeiro e anuncia contratação de Luiz Henrique, Fogo na Rede
↑  Former Betis Player Luiz Henrique on the Brink of European Return to Zenit St. Petersburg
↑  FogãoNET, Botafogo vai pagar até € 15 milhões incluindo bônus ao Zenit pela contratação de Wendel, FogãoNET, ‏2025-01-18 (ב־Brazilian Portuguese)
קוסמוצרטופס

| קוסמוצרטופס |
| --- | --- |
 
תקופה
קרטיקון עליון, 76 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: קוסמוצרטופס
מינים
 Kosmoceratops richardsoni
שם מדעי
 Kosmoceratops ‏סקוט סמפסון ועמיתיו, 2010

קוסמוצרטופס (שם מדעי: Kosmoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "פנים בעלי קרניים מקושטות" (צראט/קראט κερατ - קרן, אופס ωψ - פנים). הוא תואר וסווג מדעית ב-2010 על ידי סקוט סמפסון, אנדרו פארקה, קתרין אן פורסטר ואחרים.
קוסמוצרטופס חי בקרטיקון העליון בקמפן באמריקה הצפונית ושרידיו התגלו ביוטה שבארצות הברית. הוא היה דינוזאור צמחוני שהלך על ארבע. מעריכים שאורכו היה כ-5 מטר ומשקלו כשל קרנף בוגר.
תיאור

קוסמוצרטופס היה שייך לתת-המשפחה כסמוזאורים. הוא היה בעל שתי קרניים בינוניות מעל אזור הגבות שפנו הצידה והתעקלו כלפי מטה. במקום קרן אף, היה לקוסמו צרטופס בליטה ארוכה ודקה דמויות להב. העטרה שלו הייתה ייחודית: ראשית, היא הייתה מאוד קצרה ביחס למינים אחרים בתת-משפחת הכסמוזאוריאניים. שנית, "חלונות" העטרה שלו היו קטנים ומוקמו בחלקה האחורי של העטרה. שלישית בחלקה העליון היו עשרה זיזים מעוקלים, דמויי קרס: 8 מהם פנו למטה כלפי "חלונות" העטרה ואילו 2 החיצוניים ביותר פנו הצידה. מבנה ייחודי זה שימש לתצוגה, כנראה כדי לחזר אחרי נקבות ולזיהוי תוך-מיני.
איור השלד של קוסמוצרטופס
שחזור של מאובני הגולגולת
איור הגולגולת של קוסמוצרטופס
ציור של קוסמוצרטופס ולידו טאלוס סמפסוני.
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 51.
כסמוזאורוס

| כסמוזאורוס |
| --- | --- |

תקופה
קרטיקון עליון, 76.5–75.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: כסמוזאורוס
מינים
 C. belli (למבה, 1902)  C. russelli (שטרנברג, 1940)
שם מדעי
 Chasmosaurus

כסמוזאורוס (שם מדעי: Chasmosaurus) הוא סוג של דינוזאור ממשפחת הצרטופסיים שהתקיים בתקופת הקרטיקון.
מאפיינים

פירוש השם "כסמוזאורוס" ביוונית עתיקה הוא "לטאה משוקעת/פתוחה" על שום ה"חלונות" הרחבים בעטרתו דמוית המניפה (frill). במקור נקרא "פרוטורוזאורוס", אך שם זה ניתן כבר למין זוחל ימי נכחד.
הכסמוזאורוס היה דינוזאור הולך על ארבע. הוא מפורסם בעיקר בזכות מבנה הגולגולת שלו, שהייתה מצוידת בקרניים ובעטרה גרמית, ארוכה ורחבה, דמוית מניפה, בעלת "חלונות" רחבים - שני חורים גדולים במרכז העטרת המופרדים בקורת עצם דקה דמוית T והיו מכוסים בעור מעוטר בדוגמאות צבעוניות, ששימשה בעצם ליצירת רושם במפגני ראווה. הכסמוזאור היה קטן יותר מהטריצרטופס וקרניו הרבה פחות גדולות וחזקות. הוא שקל כ-3.6 טונות. אורכו היה כ-5–6 מטרים (16–20 רגל).
הכסמוזאורוס היה חי בעדרים גדולים בצפון אמריקה בתקופת הקרטיקון עליון, לפני 75-71 מיליון שנה. הוא נתגלה באלברטה, קנדה ובטקסס, ארצות הברית.
טקסונומיה ומיון

על שמו של הכסמוזאורוס נקראת תת-המשפחה כסמוזאורים של משפחת הצרטופסיים. משפחה זו מאופיינת בעטרה ארוכה וקרני גבה מפותחות יותר מקרן האף. הכסמוזאור הוא נציג בולט של תת-משפחה זו וייתכן שהיה אב קדמון של הטורוזאורוס הגדול יותר בעל הקרניים הארוכות יותר.
בעבר תיארו הפלאונטולוגים מספר מינים של כסמוזאורוס, אך מחקרים שנעשו בשנים האחרונות סיווגו אותם מחדש:
Chasmosaurus brevirostris ריצ'רד סוון לול, 1933), זוהה ככסמוזאורוס בלי
Chasmosaurus kaiseni (ברנום בראון, 1933), הועבר לסוג נפרד: מוג'וצרטופס
Chasmosaurus mariscalensis (להמן, 1989), הועבר לסוג נפרד: אגוחצרטופס
Chasmosaurus irvinensis (מספר חוקרים, 2001), הועבר לסוג נפרד: וגצרטופס
כיום יש רק שני מיני כסמוזאורוס תקפים: Chasmosaurus belli ו-Chasmosaurus russelli.
בתרבות

הכסמוזאורוס מופיע בסדרה הכוכב דינוזאור שם פרט אחד נטרף על ידי להקת דספלטוזאורוסים.
בנוסף הוא מופיע בסדרה פלאווורלד.
בסדרת סרטי פארק היורה לא נראה כסמוזאורוס אך הוא מופיע במשחקי המחשב של הזיכיון פארק היורה 3: בניית פארק, Jurassic World Evolution וJurassic World Evolution 2.
גלריה

שחזור השלדים של C. belli ו-C. russelli
איור המשחזר C. belli כפי שהיה (כנראה) בחיים
שלד של כסמוזאור ראסלי במוזיאון הטבע הקנדי
ציור המשחזר C. belli בסביבתו הטבעית
סטוגו

| --- | --- |

 סוגה:  קומדיה, הרפתקאות, מדע בדיוני, הנפשה
 יוצרים:  ראיין גיליס
 בימוי:  סוניל האל
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  19
 הפקה
 מפיקים בפועל:  ראיין גיליס סוניל האל
 חברת הפקה:  .Titmouse, Inc Disney Television Animation
 הפצה:  דיסני+
 עורכים:  קרייג לואיס
 אורך פרק:  22–25 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  11 בינואר 2025 – הווה
 קישורים חיצוניים
 דף התוכנית ב-IMDb
סטוגו (באנגלית: StuGo) היא סדרת טלוויזיה מונפשת אמריקאית, שנוצרה על ידי ראיין גיליס ובוימה על ידי סוניל האל. הסדרה החלה את שידוריה בערוץ דיסני ארצות הברית ב-11 בינואר 2025.
תקציר העלילה

הסדרה עוקבת אחר שישה תלמידי חטיבת ביניים מחוננים, המגיעים ל"מחנה קיץ אקדמי" מזויף, אותו ייסדה מדענית מטורפת בשם דוקטור לולה. ללא יכולת לעזוב במשך שלושה חודשים, עליהם להתמודד עם החי והצומח הפנטסטי והמסוכן של האי, שחלק ניכר ממנו נוצר על ידי דוקטור לולה.
דמויות

פליני – ילדה יצירתית, בעלת תושייה ומלאת המצאות.
מריאן – ילדה אינטליגנטית, זהירה וחרדתית.
פרנסיס – ילדה רגועה ושקטה. היא מדברת בקול נמוך ובדרך כלל לא אומרת את כל מה שהיא חושבת.
לארי – ילד כיפי ומוזר שאוהב חרקים והרפתקאות.
צ'יפ מנ-הנדס – ילד חנון שמחשיב את עצמו כגבר עם מלא ביטחון ולא מפחד משום דבר.
שרה – ילדה שלא מפחדת להשתמש בכוח שלה. היא חנונית ועקשנית במיוחד.
דוקטור לולה – מדענית מטורפת שרימתה את הילדים להגיע למחנה קיץ אקדמי מזויף. היא גם מי שיצרה את המוטנטים שחיים ברחבי האי.
מר אוקיי – מוטנט כלב והעוזר של דוקטור לולה.
מדבבים

| שם הדמות | מדבב/ת במקור |
| --- | --- |
פליני: טניה גונאדי
מריאן: זושה מאמט
פרנסיס: גבורי סידיבי
לארי: צ'ארלין יי
צ'יפ מנ-הנדס: זאק ריינו
שרה: דבורה בייקר ג'וניור
דוקטור לולה: לוריין טאוסינט
מר אוקיי: ג'ייק גרין
נרטור: דייב סבסטיאן וויליאמס
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 30 | 11 בינואר 2025 | יפורסם בהמשך |
פרקים > עונה 1

| מספר הפרק (בסדרה) | מספר הפרק (בעונה) | שם הפרק באנגלית | תאריך שידור מקורי ארצות הברית |
| --- | --- | --- | --- |
| 1 | 1-א | Legitimate Summer Camp | 11 בינואר 2025 |
| 1 | 1-ב | Dog Eat Dog | 11 בינואר 2025 |
| 2 | 2-א | Nannytee | 11 בינואר 2025 |
| 2 | 2-ב | Noodle It (A Little Bit) | 11 בינואר 2025 |
| 3 | 3-א | Diorama Drama | 19 בינואר 2025 |
| 3 | 3-ב | Goat Racket | 19 בינואר 2025 |
| 4 | 4-א | Breakfast at Chippany's | 19 בינואר 2025 |
| 4 | 4-ב | Birdyguard | 19 בינואר 2025 |
| 5 | 5-א | No Manhands Is an Island | 26 בינואר 2025 |
| 5 | 5-ב | Sister Swim | 26 בינואר 2025 |
| 6 | 6-א | Moon Moon | 26 בינואר 2025 |
| 6 | 6-ב | Mailbog | 26 בינואר 2025 |
| 7 | 7-א | Finders Kelpers | 2 בפברואר 2025 |
| 7 | 7-ב | Truck Everlasting | 2 בפברואר 2025 |
| 8 | 8-א | Alpha Betta Chip | 9 בפברואר 2025 |
| 8 | 8-ב | The Bomb Swapper | 9 בפברואר 2025 |
| 9 | 9-א | The Wolf of Jealousy | 16 בפברואר 2025 |
| 9 | 9-ב | Stench Mensch | 16 בפברואר 2025 |
| 10 | 10-א | Francis Wants to Be Alone | 23 בפברואר 2025 |
| 10 | 10-ב | The Sash | 23 בפברואר 2025 |
| 11 | 11-א | Deep Trent | 1 במרץ 2025 |
| 11 | 11-ב | Disaster Play | 1 במרץ 2025 |
| 12 | 12-א | Shapesister | 8 במרץ 2025 |
| 12 | 12-ב | Lullah's Game | 8 במרץ 2025 |
| 13 | 13-א | Night Mutants | 15 במרץ 2025 |
| 13 | 13-ב | Chunk Beastknuckles | 15 במרץ 2025 |
| 14 | 14-א | The Leg Farm | 22 במרץ 2025 |
| 14 | 14-ב | Unquenchable Thurst | 22 במרץ 2025 |
| 15 | 15-א | Plantcis | 29 במרץ 2025 |
| 15 | 15-ב | Big Ol' Heads Egg Salad Venture | 29 במרץ 2025 |
| 16 | 16-א | PANTelevision | 5 באפריל 2025 |
| 16 | 16-ב | Infinity Braid | 5 באפריל 2025 |
| 17 | 17-א | Primate Fear | 12 באפריל 2025 |
| 17 | 17-ב | Francis' Last Straw | 12 באפריל 2025 |
| 18 | 18-א | Phishin' Chip | 19 באפריל 2025 |
| 18 | 18-ב | !Shell-Shock | 19 באפריל 2025 |
| 19 | 19-א | Elephant Triumvirate Book 6: Trunkumvirate Triumphaphant | 26 באפריל 2025 |
| 19 | 19-ב | .Z.O.R.B.Z | 26 באפריל 2025 |
הפקה

הסדרה הוכרזה לראשונה ב-13 ביוני 2023. הסדרה הופקה על ידי .Titmouse, Inc ובוימה על ידי סוניל האל. ראיין גיליס משמש כמפיק בפועל יחד עם סוניל האל, בעוד שקרייג לואיס הוא עורך הסיפור. הטריילר הרשמי של הסדרה הופץ ב-4 בדצמבר 2024, לאחר שנודע שהיא תחל את שידוריה ב-17 באוקטובר של אותה שנה, כחודש וחצי לפני הפצת הטריילר. ב-1 בינואר 2025 נודע שהסדרה תחל את שידוריה ב-11 בינואר של אותה שנה, עם שני פרקי בכורה. הצצה לפרק הראשון יצאה ב-2 בינואר 2025. הסדרה צפויה לעלות לשירות הסטרימינג "דיסני+" באביב 2025.